CELEX: 52010PC0693
Language: bg
Date: 2010-11-25
Title: Предложение за РЕГЛАМЕНТ (ЕС) № […]/2011 НА СЪВЕТА за определяне на възможностите за риболов за някои рибни запаси, приложими в Черно море, за 2011 г.

|

52010PC0693

/* COM/2010/0693 окончателен - NLE 2010/0336 */  Предложение за РЕГЛАМЕНТ (ЕС) № […]/2011 НА СЪВЕТА за определяне на възможностите за риболов за някои рибни запаси, приложими в Черно море, за 2011 г.  

	[pic] | ЕВРОПЕЙСКА КОМИСИЯ |Брюксел, 25.11.2010COM(2010) 693 окончателен2010/0336 (NLE)Предложение заРЕГЛАМЕНТ (ЕС) № […]/2011 НА СЪВЕТАза определяне на възможностите за риболов за някои рибни запаси, приложими в Черно море, за 2011 г.  ОБЯСНИТЕЛЕН МЕМОРАНДУМКонтекст на предложението110-  Основания и цели на предложениетоВ съответствие с Регламент (ЕО) № 2371/2002 на Съвета от 20 декември 2002 г. относно опазването и устойчивата експлоатация на рибните ресурси в рамките на общата политика в областта на рибарството, ОПОР се стреми да осигури използване на живите водни ресурси при устойчиви икономически, екологични и социални условия. Един от важните инструменти в това отношение е годишното определяне на възможностите за риболов под формата на общ допустим улов (ОДУ), квоти и ограничения на риболовното усилие.Целта на настоящото предложение е да определи възможностите за риболов на държавите-членки за 2011 г. по отношение на най-важните от търговска гледна точка рибни запаси в Черно море.-  Общ контекстКонтекстът на предложението е представен в съобщението на Комисията „Консултация относно възможностите за риболов през 2011 г.“ (COM (2010)241 окончателен).Научното становище по отношение на възможностите за риболов през 2011 г. в Черно море ще бъде представено през ноември 2010 г. от Научния, технически и икономически комитет по рибарство (НТИКР).В предложението се съдържа раздел от значение за управлението на рибните запаси в Черно море през 2011 г., който определя ОДУ и квотите.-  Съществуващи разпоредби в областта на предложениетоВъзможностите за риболов и начинът, по който те се разпределят между държавите-членки, са предмет на годишни регламенти. Най-новият от тях е Регламент (ЕО) № 1287/2009 на Съвета от 27 ноември 2009 г. за определяне на възможностите за риболов и свързаните с тях условия за някои рибни запаси, приложими в Черно море за 2010 г.-  Съвместимост с други политики и цели на ЕСПредложените мерки са в съответствие с целите на общата политика в областта на рибарството и са съвместими с политиката на Съюза за устойчиво развитие.Консултация със заинтересованите страни и оценка на въздействието-  Събиране и използване на експертни становищаОсновни организации/експерти, с които са проведени консултацииНаучната организация, с която са проведени консултации, е Научният, технически и икономически комитет по рибарство (НТИКР).Всяка година Общността се обръща към НТИКР с искане за научно становище относно състоянието на важните рибни запаси. Очаква се становището да обхване всички запаси в Черно море, за които се предлага ОДУ.-  Консултация със заинтересованите страниКонсултацията със заинтересованите страни бе осъществена посредством съобщението на Комисията, озаглавено „Консултация относно възможностите за риболов през 2011 г.“. Научната основа за предложението ще бъде предоставена от НТИКР.-  Оценка на въздействиетоВ зависимост от научното становище предложените мерки — ако бъдат приложени — могат да доведат до промяна във възможностите за риболов за корабите на ЕС в Черно море по отношение на обема на улова.Предложението не е единствено от краткосрочен интерес, а също така се вписва в дългосрочен подход, при който равнището на риболов постепенно се адаптира до достигане на дългосрочни устойчиви равнища.Следователно възприетият в предложението подход може да доведе до намалено риболовно усилие в средно- до дългосрочен план, но до стабилни или увеличаващи се квоти в дългосрочен аспект. Очаква се дългосрочните последици от подхода да се изразяват в намалено въздействие върху околната среда като последица от адаптиране на риболовните дейности и до непроменени или увеличени разтоварвания на сушата. В дългосрочен план устойчивостта на риболовните дейности ще нарасне.Правни елементи на предложението-  Обобщение на предлаганите меркиПредложението установява ограниченията на улова, приложими към риболовните дейности на ЕС и към международния риболов с участието на кораби на ЕС, с оглед постигане на целта на общата политика в областта на рибарството за осигуряване на устойчивост на риболовните дейности от биологична, икономическа и социална гледна точка.-  Правно основаниеЧлен 43, параграф 3 от Договора за функционирането на Европейския съюз.-  Принцип на субсидиарностПредложението попада в изключителните правомощия на Съюза в съответствие с член 3, параграф 1, буква г) от Договора за функционирането на Европейския съюз. Следователно принципът на субсидиарност не се прилага.-  Принцип на пропорционалностНастоящото предложение е в съответствие с принципа на пропорционалност поради следната причина.Общата политика в областта на рибарството е обща политика. Съгласно член 43, параграф 3 от Договора за функционирането на Европейския съюз Съветът приема мерки за определянето и разпределянето на възможностите за риболов.Съответният регламент на Съвета разпределя възможностите за риболов сред държавите-членки. В съответствие с член 20, параграф 3 от Регламент № 2371/2002 държавите-членки са свободни да разпределят тези възможности сред райони или оператори по своя преценка. Следователно държавите-членки имат широка свобода на действие във връзка с решенията относно социално-икономическия модел, който ще изберат, за да усвоят предоставените им възможности за риболов.Предложението не поражда нови финансови последици за държавите-членки. Тъй като такъв регламент се приема всяка година, държавните и частните механизми за неговото прилагане са вече създадени.-  Избор на инструментиПредлагани инструменти: регламент.Настоящото предложение засяга управлението на рибарството въз основа на член 43, параграф 3 от Договора за функционирането на Европейския съюз и в съответствие с член 20 от Регламент (ЕО) № 2371/2002 на Съвета.Отражение върху бюджетаПредложението няма отражение върху бюджета на ЕС.Допълнителна информация-  ОпростяванеПредложението няма отражение по отношение на опростяването.-  Преглед/преразглеждане/клауза за изтичане на срока на действиеТъй като предложението се отнася до годишен регламент за 2011 г., то не включва клауза за преразглеждане.-  Подробно обяснениеС предложението се определят възможностите за риболов по отношение на определени запаси или групи запаси за 2011 г. за държавите-членки, извършващи риболов в Черно море.Научното становище ще стане известно едва през ноември. Междувременно ОДУ е предвиден pro memoriam . След получаване на становището ще бъдат включени цифрите, отразяващи научното становище.ОДУ и квотите, разпределени на държавите-членки, ще бъдат посочени в приложението.2010/0336 (NLE)Предложение заРЕГЛАМЕНТ (ЕС) № […]/2011 НА СЪВЕТАза определяне на възможностите за риболов за някои рибни запаси, приложими в Черно море, за 2011 г.СЪВЕТЪТ НА ЕВРОПЕЙСКИЯ СЪЮЗ,като взе предвид Договора за функционирането на Европейския съюз, и по-специално член 43, параграф 3 от него,като взе предвид предложението на Комисията,като има предвид, че:1.  В съответствие с член 43, параграф 3 от Договора Съветът, по предложение на Комисията, приема мерки за определянето и разпределянето на възможностите за риболов.2.  В Регламент (ЕО) № 2371/2002 относно опазването и устойчивата експлоатация на рибните ресурси в рамките на общата политика в областта на рибарството[1] се изисква установяването на мерки, уреждащи достъпа до водите и ресурсите и устойчивото осъществяване на риболовните дейности, като се вземат предвид наличните научни становища, и по-специално докладът, изготвен от Научния, технически и икономически комитет по рибарство (НТИКР).3.  Съветът приема мерки за определяне и разпределяне на възможностите за риболов по вид риболовна дейност или група риболовни дейности, включително някои функционално свързани с това условия, когато това е целесъобразно. Възможностите за риболов следва да се разпределят между държавите-членки по такъв начин, че да осигуряват за всяка държава-членка относителна стабилност на риболовните дейности за всеки запас или риболовна дейност, като се отчитат надлежно целите на общата политика в областта на рибарството, установени в Регламент (ЕО) № 2371/2002.4.  ОДУ следва да се определя въз основа на наличните научни становища, като се отчитат биологичните и социално-икономическите аспекти, и същевременно се гарантира справедливо третиране на различните сектори на рибарството, както и въз основа на мненията, изразени при консултациите със заинтересованите страни.5.  Използването на определените в настоящия регламент възможности за риболов е предмет на Регламент (ЕО) № 1224/2009 на Съвета от 20 ноември 2009 г. за създаване на система за контрол на Общността за гарантиране на спазването на правилата на общата политика в областта на рибарството[2], и по-специално на член 33 и член 34 от него, отнасящи се до записването на улова и риболовното усилие, и съобщаването на данни относно изчерпването на възможностите за риболов. Следователно е необходимо да се определят кодове, които държавите-членки да използват при изпращането на данни до Комисията относно разтоварванията на сушата на запаси, които са предмет на настоящия регламент.6.  Съгласно член 2 от Регламент (ЕО) № 847/96 на Съвета от 6 май 1996 г. относно определяне на допълнителните условия за годишното управление на допустимите количества улов и на квотите[3] ресурсите, които са предмет на различните установени в него мерки, трябва да бъдат посочени.7.  Важно е тези категории риболов да бъдат открити от 1 януари 2011 г., за да се осигурят условия на рибарите от ЕС да осъществяват дейността си,ПРИЕ НАСТОЯЩИЯ РЕГЛАМЕНТ:ГЛАВА IПриложно поле и определенияЧлен 1 ПредметНастоящият регламент определя възможностите за риболов за някои рибни запаси в Черно море за 2011 г.Член 2 Приложно полеНастоящият регламент се прилага за кораби на ЕС, които осъществяват дейност в Черно море.Член 3 ОпределенияЗа целите на настоящия регламент се прилагат следните определения:а) „GFCM“ означава Генерална комисия по рибарство за Средиземно море;б) „Черно море“ означава географската подзона на GFCM съгласно определението в Резолюция GFCM/33/2009/2;в) „кораб на ЕС“ означава риболовен кораб, плаващ под знамето на държава-членка и регистриран в Съюза;г) „общ допустим улов (ОДУ)“ означава количеството риба, което може да подлежи на улов от всеки запас в рамките на една година;д) „квота“ означава част от ОДУ, предоставена на Съюза, на държава-членка или на трета държава.ГЛАВА IIВъзможности за риболовЧлен 4 ОДУ и разпределянеОДУ, неговото разпределяне между държавите-членки и функционално свързаните с това условия, когато това е целесъобразно, са посочени в приложението.Член 5 Специални разпоредби относно разпределянетоОпределеното в настоящия регламент разпределяне на възможностите за риболов между държавите-членки се извършва, без да се засягат:а) размените съгласно член 20, параграф 5 от Регламент (ЕО) № 2371/2002;б) преразпределенията по член 37 от Регламент (ЕО) № 1224/2009;в) разтоварванията на сушата на допълнителни количества по член 3 от Регламент (ЕО) № 847/96;г) удържаните количества по член 4 от Регламент (ЕО) № 847/96;д) приспаданията, направени съгласно членове 37, 105 и 107 от Регламент (ЕО) № 1224/2009.Член 6 Условия за разтоварване на суша на улова и приловаРиба от запасите, за които са определени ограничения на улова, се задържа на борда или се разтоварва на суша, единствено ако:а) уловът е извършен от кораби на държава-членка, която има квота, и тази квота не е изчерпана; илиб) уловът представлява част от квота на Съюза, която не е била разпределена по квоти между държавите-членки, и тази квота на Съюза не е изчерпана.ГЛАВА IIIЗаключителни разпоредбиЧлен 7 Предаване на данниКогато съгласно членове 33 и 34 от Регламент (ЕО) № 1224/2009 държавите-членки изпращат на Комисията данни относно разтоварванията на суша на уловените запаси, те използват посочените в приложението към настоящия регламент кодове на запасите.Член 8 Влизане в силаНастоящият регламент влиза в сила в деня след публикуването му в Официален вестник на Европейския съюз .Той се прилага от 1 януари 2011 г.Настоящият регламент е задължителен в своята цялост и се прилага пряко във всички държави-членки.Съставено в Брюксел на […] година.За СъветаПредседател ПРИЛОЖЕНИЕОграничения върху улова, приложими към кораби на ЕС, в зони с ОДУ по вид и по зонаСледните таблици определят ОДУ и квотите (в тонове живо тегло) по запаси, както и функционално свързаните с това условия, когато това е целесъобразно.Рибните запаси се указват по азбучен ред на латинските наименования на видовете. За целите на настоящия регламент се прилага следната таблица за съответствие на латинските и общоприетите наименования:Научно наименование | 3-буквен код | Общоприето наименование |Psetta maxima | TUR | Калкан |Sprattus sprattus | SPR | Трицона |Вид: | Калкан | Зона: | Черно море |Psetta maximar | TUR/F3742C. |България | pm | (1)(2)(3) (4) | Предпазен ОДУ Член 3 от Регламент (ЕО) № 847/96 не се прилага. Член 4 от Регламент (ЕО) № 847/96 не се прилага. |Румъния | pm | (1)(2)(3) (4) |ЕС | pm | (1)(2)(3) (4) |ОДУ | Неприложимо |_________ |(1) При следното условие: риболовът не е разрешен преди 15 февруари 2011 г. Всеки прилов от други риболовниi дейности преди 15 февруари 2011 г. се разтоварва на сушата и се отчислява от съответните квоти. (2) При следното условие: не се разрешава риболовна дейност от 15 април до 15 юни. (3) При следното условие: минималният законен размер на окото на дънните мрежи, използвани за улов на калкан, е 400 mm. (4) При следното условие: минималният размер при разтоварване е 45 cm, измерен в съответствие с член 18 от Регламент (ЕО) № 850/98. Уловът, който е равен или по-голям от минималния размер при разтоварване, трябва да бъде разтоварен на сушата спрямо съответните квоти. |Вид: | Трицона | Зона: | Черно море |Sprattus sprattus | SPR/F3742C |България | pm | Предпазен ОДУ Член 3 от Регламент (ЕО) № 847/96 не се прилага. Член 4 от Регламент (ЕО) № 847/96 не се прилага. |Румъния | pm |ЕС | pm |ОДУ | Неприложимо |_________ |[1] ОВ L 358, 31.12.2002 г., стр. 59.[2] OВ L 343, 22.12.2009 г., стр. 1.[3] OВ L 115, 9.5.1996 г., стр. 3.